CELEX: 62019CA0478
Language: hr
Date: 2021-12-16 00:00:00
Title: Spojeni predmeti C-478/19 i C-479/19: Presuda Suda (drugo vijeće) od 16. prosinca 2021. (zahtjevi za prethodnu odluku koje je uputio Corte suprema di cassazione – Italija) – UBS Real Estate Kapitalanlagegesellschaft mbH/Agenzia delle Entrate („Zahtjev za prethodnu odluku – Slobodno kretanje kapitala – Zatvoreni investicijski fondovi – Otvoreni investicijski fondovi – Ulaganja u nekretnine – Porez na upis u zemljišne knjige i porez na prijenos stvarnih prava na nekretninama – Porezna pogodnost ograničena na zatvorene nekretninske fondove – Različit tretman – Usporedivost situacija – Objektivni kriteriji razlikovanja”)

21.2.2022   
            
            
               HR
            
            
               Službeni list Europske unije
            
            
               C 84/4
            
         
      Presuda Suda (drugo vijeće) od 16. prosinca 2021. (zahtjevi za prethodnu odluku koje je uputio Corte suprema di cassazione – Italija) – UBS Real Estate Kapitalanlagegesellschaft mbH/Agenzia delle Entrate
      (Spojeni predmeti C-478/19 i C-479/19) (1)
      
      („Zahtjev za prethodnu odluku - Slobodno kretanje kapitala - Zatvoreni investicijski fondovi - Otvoreni investicijski fondovi - Ulaganja u nekretnine - Porez na upis u zemljišne knjige i porez na prijenos stvarnih prava na nekretninama - Porezna pogodnost ograničena na zatvorene nekretninske fondove - Različit tretman - Usporedivost situacija - Objektivni kriteriji razlikovanja”)
      (2022/C 84/04)
      Jezik postupka: talijanski
      
         Sud koji je uputio zahtjev
      
      Corte suprema di cassazione
      
         Stranke glavnog postupka
      
      
         Tužitelj: UBS Real Estate Kapitalanlagegesellschaft mbH
      
         Tuženik: Agenzia delle Entrate
      
         Izreka
      
      Članak 56. UEZ-a (koji je nakon izmjene postao članak 63. UFEU-a) treba tumačiti na način da mu se protivi propis države članice koji ograničava pogodnost smanjenja poreza na upis u zemljišne knjige i poreza na prijenos stvarnih prava na nekretninama samo na zatvorene nekretninske fondove uz isključenje otvorenih fondova, pod uvjetom da se te dvije kategorije fondova nalaze u objektivno usporedivim situacijama, osim ako je takav različit tretman opravdan ciljem kojim se nastoje ograničiti sustavni rizici na tržištu nekretnina.
      
         (1)  SL C 357, 21. 10. 2019.